Prau

Iste articlo tracta sobre un prau que ye una extensión de tierra cobierta de hierba. Ta o grupo de rock en aragonés se veiga Prau. Un prau (forma que ha sonorizau a consonant xorda intervocalica) prato (forma conservadera con a xorda intervocalica a partir d'o latín <pratu) u patro (per metatesi consonantica que dimana de «prato») ye una denominación cheneral ta cualsiquier extensión de tierra plana u cantimplano que, perque ye humeda de forma natural u perque se fa de regano, se trobe cobierta de hierba que se gosa aproveitar ta paixentar-ie o bestiar. Os praus mesofilicos se fan bien en climas humedos y no guaire fridos, en os que no i existan guaire sequeras, en as zonas en do que a vechetación natural i serba de selvas d'árbols caducifolios u de pinofitas, o suyo desenrollo se guarda en estau subclimax per acción de l'actividat humana (ganadería, siega, etc.). En l'Alto Aragón, como consecuencia que tradicionalment se i haiga practicau muito a ganadería, existen diferents nombres diferents ta os praus en función d'as suyas carateristicas orograficas, d'higrometría, u d'uso que se'n fa. Se veiga tamién Son tipos de praus, u son susceptibles que se'n pueda considerar: Estiva. Lastra. Fener. Artica. Fitero. Landa u lanya. Viver. Temas relacionaus: Liena. Lera. Tartera. Glera. Lenera. Vinclos externos Se veigan as imáchens de Commons sobre praus. Referencias